Ի՞նչ ընել: Երբ բարոյական արժէքներու համակարգը կը քանդուի շատ դժուար է վերականգնել զայն: Ամենէն դժուարը մարդը կերտելն է, այն մարդը որ նուիրուած է գաղափարին ու բարձր արժէքներուն: Ասոր նաեւ կը նպաստեն ներկայիս Արեւմտեան ընկերութիւններուն յատուկ այլասերումը, որ իր ժխտական ազդեցութիւնը կ՚ունենայ նաեւ մեր վրայ, երեւոյթ մը՝ որ իր կարգին լուրջ մտահոգութիւն է այդ ընկերութիւններուն չայլասերուած հատուածներուն համար: